善哉行 其一
作者：曹操

paragraphs: 古公亶甫，积德垂仁。
思弘一道，哲王于豳。
太伯仲雍，王德之仁。
行施百世，断发文身。
伯夷叔齐，古之遗贤。
让国不用，饿殂首山。
智哉山甫，相彼宣王。
何用杜伯，累我圣贤。
齐桓之霸，赖得仲父。
后任竖刁，虫流出户。
晏子平仲，积德兼仁。
与世沈德，未必思命。
仲尼之世，主国为君。
随制饮酒，扬波使官。